حسن بن فضل طبرسی

حَسَن بنِ فَضلِ طَبَرسی چھٹی صدی ہجری کے شیعہ محدثین میں سے ہیں۔ آپ تفسیر مجمع البیان کے مصنف فضل بن حسن طبرسی کے صاحبزادے ہیں۔ آپ طبرسی خاندان کے علما میں سے ہیں۔ کتاب مکارم الاخلاق آپ کے مشہور قلمی آثار میں سے ہے۔

 زندگی‌ نامہ 
ابو نصر حسن بن فضل طبرسی خاندانطبرسی، جوامع الجامع، 1377ش، ج1، مقدمہ گرجی، ص دو. کے علما میں سے ہیں آپ تفسیر مجمع البیان کے مصنف فضل بن حسن طبرسی (متوفی 548ھ) کے صاحبزادے ہیں۔ کتاب مشکاۃ الانوار کے مصنف علی بن حسن طبرسی آپ کے صاحبزادے ہیں۔سبحانی، موسوعۃ طبقات الفقہا، 1418ق، ج6، ص77؛ حسینی جلالی، فہرس التراث، 1422ق، ج1، ص566.

آپ کی زندگی، تاریخ پیدائش اور وفات سے متعلق دقیق معلومات میسر نہیں ہیں۔طبرسی، جوامع الجامع، 1377ش، ج1، مقدمہ گرجی، ص 9. آپ کو اپنے والد محترم کے شاگردوں میں سے جانا جاتا ہےطبرسی، جوامع الجامع، 1377ش، ج1، مقدمہ گرجی، ص 2. اور کہا جاتا ہے کہ آپ کے والد نے تفسیر جوامع الجامع نامی کتاب آپ ہی کی درخواست پر تحریر کی تھی۔طبرسی، جوامع الجامع، 1377ش، ج1، ص2. آپ کے خاندان کو طبرسی کہنے کی علت کے بارے میں اختلاف پایا جاتا ہے، بعض اسے طبرس (تفرش)طبرسی، جوامع الجامع، 1377ش، ج1، مقدمہ گرجی، ص دو؛ امین، اعیان الشیعہ، 1406ق، ج3، ص29. سے جبکہ بعض طبرستانمدرس تبریزی، ریحانۃ الادب، 1369ش، ج4، ص33-32. سے منسوب سمجھتے ہیں۔

 تألیفات 
کتاب مکارم الاخلاق آپ کی سب سے مشہور تألیفات میں سے ہے جو اخلاقیات میں شیعوں کی ایک نایاب تألیفات میں شمار ہوتی ہے۔امین، اعیان الشیعہ، 1406ق، ج1، ص158. اسی طرح کتاب جامع الاخبار بھی آپ کی طرف نسبت دی گئی ہے۔حر عاملی، امل الامال، 1385ق، ج2، ص75. لیکن سید محسن امین اور آیت اللہ جعفر سبحانی اس نسبت کو رد کرتے ہیں۔امین، اعیان الشیعہ، 1406ق، ج5، ص225-226؛ سبحانی، موسوعۃ الطبقات الفقہاء، 1418ق، ج6، ص77. ابوالقاسم گرجی جوامع الجامع کے مقدمے میں کتاب اسرار الامامۃ کو آپ کی طرف نسبت دینے کی بات کرتے ہیں۔طبرسی، جوامع الجامع، 1377ش، ج1، مقدمہ گرجی، ص 9. آپ کے فرزند ارجمند علی بن حسن طبرسی کے بقول کتاب مکارم الاخلاق کو لوگوں کی طرف سے خوب پزیرائی ملنے کے بعد آپ نے کتاب "جامع لسائر الاقوال و حاو لمحاسن الافعال" کی تحریر شروع کی تھی لیکن اسے اختتام تک پہنچانے سے پہلے آپ کی وفات ہوئی۔طبرسی، مشکاۃ الانوار، 1385ق، ص1.

آپ نے اپنے والد سے احادیث بھی نقل کی ہیں اسی طرح مہذب‌ الدین حسین بن ابو الفرج نے آپ سے حدیث نقل کی ہیں۔حر عاملی، امل الآمل، 1385ق، ج2، ص93؛ سبحانی، موسوعة طبقات الفقہا، 1418ق، ج6، ص76.

 متعلقہ صفحات 
 فضل بن حسن طبرسی

 حوالہ جات 

 مآخذ 
 امین، سید محسن، اعیان الشیعہ، بیروت، دار التعارف للمطبوعات، 1406ق۔
 حر عاملی، محمد بن حسن، امل الآمل، بغداد، مکتبۃ الاندلس، 1385ق۔
 حسینی جلالی، سید محمدحسین، فہرس التراث، قم، انتشارات دلیل ما، 1422ق۔
 سبحانی، جعفر، موسوعۃ الطبقات الفقہاء، قم، مؤسسہ امام صادق، 1418ق۔
 طبرسی، فضل بن حسن، تفسیر جوامع الجامع، تصحیح ابو القاسم گرجی، قم و تہران، مرکز مدیریت حوزہ علمیہ قم و انتشارات دانشگاہ تہران، 1377ش۔
 مدرس تبریزی، محمدعلی، ریحانۃ الادب، تہران، کتابفروشی خیام، 1369ش۔

زمرہ:چھٹی صدی ہجری کے شیعہ محدثین
زمرہ:طبرسی خاندان
زمرہ:تصحیح شدہ مقالے
زمرہ:شیعہ